### Beslutning

Ron Møller, Magistratsafdelingen for Sociale forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 2. december 2020 har vedtaget Magistratens foranstående indstilling af 30. november 2020.

Mikael Steffensen var inhabil ved sagens behandling.

### Resumé

I indstillingen foreslås det, at der oprettes en akut Coronatrivsels-pakke, der skal finansiere en række konkrete initiativer med henblik på at forebygge de negative konsekvenser af Corona-krisen i form af ensomhed, utryghed, angst, depression, mistrivsel, social isolation mv.

### Indstilling

Det indstilles:

At 1) Der træffes principbeslutning om oprettelse af en akut Corona-trivselspakke,

At 2) Der etableres en hurtigt arbejdende tværmagistratslig arbejdsgruppe med kompetence til at koordinere og samarbejde om de i bilaget skitserede projektideer,

At 3) De respektive magistratsafdelinger sikrer den konkrete gennemførelse og opfølgning af elementerne i trivselspakken,

At 4) Den centrale kriseledelse løbende orienteres om fremdrift og udvikling i projekterne,

At 5) Der samlet afsættes 9 mio. kr. til en akut Corona-trivselspakke,

At 6) Udgiften på 9 mio. kr. finansieres i forbindelse med den samlede opgørelse af kommunens mer-/mindre udgifter med håndteringen af COVID-19, og

At 7) Byrådet forelægges en samlet opgørelse i forbindelse med regnskabsfremlæggelsen.

### Sagens forløb

26-11-2020 Borgmesterens Afdeling påtegning

Fremsendes til Magistraten.

Borgmesterens Afdeling skal bemærke, at finansieringen af 9 mio. kr. fra kommunekassen ikke er i tråd med kommunens økonomiske styringsprincipper. Som følge af den akutte Coronasituation, så anbefales det dog at tiltræde indstillingen.

Borgmesterens Afdeling har herudover ingen bemærkninger til indstillingen.

 30-11-2020 Magistraten

Fremsendes til [adresse] Byråd med bemærkning, at Magistraten i mødet den 30. november 2020 anbefaler, at byrådet tiltræder Borgmesterens Afdelings, Magistratsafdelingen for Sociale Forhold og Beskæftigelses, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice samt Magistratsafdelingen for Børn og Unges indstilling af 26. november 2020

Mikael Steffensen deltog ikke i sagens behandling.

 02-12-2020 Aarhus Byråd

Ron Møller, Magistratsafdelingen for Sociale forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 2. december 2020 har vedtaget Magistratens foranstående indstilling af 30. november 2020.

Mikael Steffensen var inhabil ved sagens behandling.